शुक्रवार की रात निक जोनस द टुनाइट शो स्टारिंग जिम्मी फैलन के मेहमान बने। प्रियंका चोपड़ा ऑडिएंस का हिस्सा थीं। शो में निक ने प्रियंका के साथ मुंबई में हुई इंगेजमेंट की रस्मों पर पहली बार अपने जज़्बात ज़ाहिर किये। निक ने बताया कि मुंबई में उनकी जो रोका सेरेमनी हुई, वो एक आध्यात्मिक अनुभव था। इसका मतलब होता है कि दोनों परिवार ने उनकी इंगेजमेंट को अपनी स्वीकृति दे दी है। निक ने कहा कि उन्हें मुंबई में जो प्यार मिला, उससे उनके माता-पिता भी हैरान रह गये। निक ने रोका के दौरान हुई रस्मों को बेहद ख़ूबसूरत बताते हुए पूरे अनुभव को स्पिरिचुअल बताया और कहा कि वो इससे पूरी तरह जुड़े रहे।